
PËR MIRATIMIN E KUOTAVE KRYESORE TË PRANIMIT TË STUDENTËVE NË UNIVERSITETIN USHTARAK “SKËNDERBEJ”, PËR VITIN AKADEMIK 2008-2009
 
Në mbështetje të nenit 100 të Kushtetutës dhe të  neneve 31 e 35 të ligjit nr.8461, datë 25.2.1999 “Për arsimin e lartë në Republikën e Shqipërisë”, të ndryshuar, me propozimin e Ministrit të Mbrojtjes, Këshilli i Ministrave
 
VENDOSI:
 
1. Kuotat kryesore të pranimit, në universitetin ushtarak “Skënderbej”, për vitin akademik 2008-2009, të jenë 140 (njëqind e dyzet) studentë, nga të cilët 15-20 për qind të jenë femra, të ndara si më poshtë vijon:
- Fakulteti i Menaxhimit, dega administrim-biznes,  90 (nëntëdhjetë) studentë.
- Fakulteti Teknik, dega elektronikë,  50 (pesëdhjetë) studentë.
 2. Ngarkohet Ministri i Mbrojtjes për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

